Når Fortuna Hjørring gennem foråret skal forsøge at forsvare titlen som Danmarks bedste kvindelige fodboldhold, bliver det med finsk hjælp på midtbanen. Den kun 20-årige Nora Heroum rykker til Hjørring, og det er en beslutning, som cheftræner Brian Sørensen sætter stor pris på. - Jeg har oplevet Nora i Finlands VM-kvalifikationskampe mod Frankrig, som i øvrigt gik videre fra gruppen. Det var ren nydelse, at betragte hendes spil på midtbanen. Hun er fysisk stærk og teknisk elegant. Hun kan sammenlignes med vores egen Sofie Junge, siger Brian Sørensen. Ifølge Fortuna Hjørring har den finske landsholdsspiller med 30 A-landskampe på CV'et fået økonomisk set mere attraktive tilbud fra svenske klubber, men alligevel den nordjyske klub. - Jeg tillader mig at betragte det som en blåstempling af det talentarbejde, der udføres i Fortuna Hjørring, når en spiller som Nora, der er det allerstørste talent i Finland, foretrækker vores klub, siger Brian Sørensen.

Opsummering:
Fortuna Hjørring har det finske kæmpetalent Nora Heroum som en del af truppen de næste 18 måneder.